|  |  |
| --- | --- |
|  |  |

**E-posti teel otsuste vastuvõtmise protokoll**

**Otsuste langetamise aeg: 26. november - 10. detsember 2024.**

Algatas: Sigmar Suu, Regionaal- ja Põllumajandusministeeriumi

kalanduspoliitika osakond, osakonnajuhataja. Euroopa Merendus-, Kalandus- ja Vesiviljelusfondi 2021—2027 rakenduskava seirekomisjoni aseesimees.

Protokollis: Signe Soomann, Regionaal- ja Põllumajandusministeeriumi kalanduspoliitika osakonna peaspetsialist, seirekomisjoni sekretariaat.

Osa võtsid: Euroopa Merendus-, Kalandus- ja Vesiviljelusfondi (EMKVF) 2021-2027 rakenduskava seirekomisjoni hääleõigusega liikmed.

**PÄEVAKORD:**

„Perioodi 2021–2027 vesiviljeluse investeeringutoetus“ toetatava tegevuse valimise metoodika ja kriteeriumid, mis on kirjeldatud meetmemääruse eelnõu paragrahvides 2, 6, 7, 8 ja 9 heakskiitmine.

**OTSUSTUSPROTSESS:**

Seirekomisjoni aseesimees Sigmar Suu esitas 26.11.2024 e-posti teel seirekomisjoni liikmetele heakskiitmiseks „Perioodi 2021–2027 vesiviljeluse investeeringutoetus“ toetatava tegevuse valimise metoodika ja kriteeriumid, mis on kirjeldatud meetmemääruse eelnõu paragrahvides 2, 6, 7 ja 9.

Seirekomisjoni liikmetel paluti oma nõusolekust või mittenõusolekust teatada seirekomisjoni

sekretariaadile hiljemalt 10. detsembriks 2024. Nimetatud tähtajaks laekusid seirekomisjoni

liikmetelt vastused järgmiselt:

|  |  |  |  |
| --- | --- | --- | --- |
| **Asutus** | **Nimi** | **Vastus** | **„Perioodi 2021–2027 vesiviljeluse investeeringutoetus“** |
| Haridus- ja teadusministeerium | Marelle Möll | Vastas 02.12.2024 | Kiitis heaks |
| Tartu Ülikooli Eesti Mereinstituudi kalanduse teabekeskus | Toomas Armulik | Vastas 03.12.2024 | Kiitis heaks |
| Eesti Maaülikoolvesiviljeluse õppetool | Riho Gross | Vastas 04.12.2024 | Kiitis heaks |
| Tallinna Tehnikaülikool | Loreida Timberg | Vastas 10.12.2024 | Kiitis heaks |
| Eesti Keskkonnaühenduste Koda | Joonas Plaan | Vastas 04.12.2024 | Laekus üks ettepaneku |
| Eesti Kalaliit | Valdur Noormägi | Vastas 10.12.2024 |  Kiitis heaks ettepanekutega |
| Põllumajanduse Registrite ja Informatsioni Amet | Merle Juur | Vastas 09.12.2024 | Kiitis heaks ettepanekutega |
| MTÜ Hiiukala (rannakalandus) | Tuuli Tammla | Ei vastanud |  |
| Eesti Kaugpüüdjate Liit | Mati Sarevet | Vastas 03.12.2024 | Kiitis heaks |
| Eesti Kalurite Liit | Mart Undrest | Vastas 05.12.2024 | Kiitis heaks |
| Põllumajandus- ja Toiduamet | Kaija Uuskam | Ei vastanud |   |
| Kliimaministeerium | Eda Andresmaa | Vastas 10.12.2024 |  Kiitis heaks ettepanekutega |
| Eesti Vesiviljelejate Liit | Riina Kalda | Vastas 10.12.2024 | Jäi erapooletuks |
| Eesti Kala- ja Vähikasvatajate Liit | Ants Kikas | Ei vastanud |  |
| Regionaal- ja Põllumajandusministeerium | Juhani Papp | Ei vastanud |  |
| Eesti Maaülikoolhüdrobioloogia ja kalanduse õppetool | Kalle Olli | Vastas 04.12.2024  |  Kiitis heaks |
| Keskkonnaamet | Erik Parts | Vastas 10.12.2024  |  Kiitis heaks |
| Keskkonnainvesteeringute Keskus | Ulvi Tuisk | Vastas 10.12.2024 |  Laekus kaks ettepanekut |
| Maaelu Edendamise Sihtasutus | Meelis Annus | Ei vastanud |  |
| Regionaal- ja Põllumajandusministeerium | Kristel Maidre | Ei vastanud |  |
| MTÜ Peipsi Kalanduspiirkonna Arendajate Kogu | Urmas Pirk | Ei vastanud |  |
| Maaelu Edendamise Sihtasutus | Meelis Annus | Ei vastanud |   |
| Rahandusministeerium | Tuuli Levandi | Ei vastanud |  |
| Tallinna Tehnikaülikool | Rivo Uiboupin | Vastas 04.12.2024 |  Kiitis heaks |
| Tartu ÜlikoolEesti mereinstituut | Markus Vetemaa | Vastas 03.12.2024 | Kiitis heaks |

Asendusliikmetest vastasid kirjale:

|  |  |  |  |
| --- | --- | --- | --- |
| **Asutus** | **Nimi** | **Vastus** | **„Perioodi 2021–2027 kalapüügi- ja vesiviljelustoodete välisturgude avamise toetus“** |
| Eesti Maaülikoolhüdrobioloogia ja kalanduse õppetool | Arvo Tuvikene | Vastas 04.12.2024 | Kiitis heaks |
| Eesti Kala- ja Vähikasvatajate Liit | Indrek Bremraud | Vastas 10.12.2024 | Kiitis heaks märkusega |

Euroopa Merendus- Kalandus- ja Vesiviljelusfondi (EMKVF) 2021-2027 rakenduskava seirekomisjoni töökorra punkti 9.3 kohaselt on seirekomisjoni liikmel või teda asendaval asendusliikmel üks hääl. Sellest tulenevalt võetakse hääletusel mõlema liikme vastamisel arvesse põhiliikme hääl.

**Ülevaade e-posti teel laekunud seirekomisjoni liikmete vastustest**

1. Eestimaa Looduse Fondi esindaja tegi ettepaneku eemaldada meetmemääruse § 2 lõike 2 punktis 1 sätestatu: „investeeringud mere–vesiviljeluskasvanduse rajamiseks või laiendamiseks, mille põhitegevusala on kalakasvatus“ kitsendav osa „mille põhitegevusala on kalakasvatus“ ning toetada laiemalt investeeringuid mere–vesiviljeluskasvanduste rajamiseks või laiendamiseks. See lubaks toetada investeeringuid, mille põhitegevus on ka karpide ja vetikate kasvatamine. Eestimaa Looduse Fondi esindaja poolt laekunud ettepanekule saatis Regionaal- ja Põllumajandusministeerium vastused 05.12.2024 seirekomisjoni liikmetele.
2. Eesti Kalaliidu esindaja kiitis nii „Perioodi 2021–2027 vesiviljeluse investeeringutoetus“ toetatava tegevuse valimise metoodika ja kriteeriumid märkuste ja ettepanekutega. Laekus ettepanek nimetada toetatavate tegevuste nimistusse ka kaldarajatiste (hoonete, ehitiste) investeeringud, mis on vajalikud meresumpade teenindamiseks ning jätta eelnõu § 3 lõikest 3: „Lõikes 2 nimetatud toetuse maksimaalne suurus toetuse taotleja kohta ei tohi ühes taotlusvoorus olla suurem ühestki alljärgnevast:“ välja sõna „ühestki“. Paluti selgitust, mida määruse kohaselt käsitletakse ühtse kontserni mõiste all ning mis on määruse eelnõus mõiste alustav ettevõte, samuti esitati küsimus, kas toetatakse uue laeva või ujuvvahendi ehitamist? Regionaal- ja Põllumajandusministeerium saatis esitatud märkuste kohta vastused 13.12.2024 seirekomisjoni liikmetele.
3. Keskkonnainvesteeringute Keskuse esindajalt laekus ettepanek jätta määruse § 2 lg 2 punktist 1 välja sõnastus „mille põhitegevusala on kalakasvatus“ ning ettepanek vaadata üle KMH nõue karbi- ja vetikakasvatuste puhul. Regionaal- ja Põllumajandusministeerium saatis esitatud märkuste kohta vastused 13.12.2024 seirekomisjoni liikmetele.
4. Eesti Vesiviljelejate Liidu esindaja jäi erapooletuks ning tõi oma seisukohas välja, et: hindamiskriteeriumid ei ole üheselt mõistetavad, on kohati subjektiivselt hinnatavad ja vajaliku info esitamisega kaasneb ettevõtjale põhjendamatult suur bürokraatlik koormus ning, mis põhjusel eelistatakse magevee vesiviljeluskasvanduse kaasajastamise investeeringute hindamisel suurema müügituluga ettevõtteid. Seisukoha esitajal tekkis ka küsimus, kas tegevustele kehtestatakse eraldi eelarved. Regionaal- ja Põllumajandusministeerium saatis esitatud märkuste kohta vastused 13.12.2024 seirekomisjoni liikmetele.
5. Kliimaministeeriumi esindajalt laekusid järgnevad täiendusettepanekud:
* eemaldada meetmemääruse § 2 lõike 2 punktis 1 sätestatu: „investeeringud mere–vesiviljeluskasvanduse rajamiseks või laiendamiseks, mille põhitegevusala on kalakasvatus“ kitsendav osa „mille põhitegevusala on kalakasvatus“;
* lisada määrusesse kriteerium, et vesiviljelustoodete tootmisega tegeleval toetuse taotlejal peab olema ka kehtiv veeseaduse  § 187  või § 196 kohane keskkonnaluba või registreering või see peab olema menetluses;
* täiendada eelnõu § 4 lõiget 1(täiendusettepanek allajoonituna): Abikõlblikud on järgmised § 2 lõikes 2 sätestatud tegevuste elluviimiseks vajalikud kulud, mis tehakse sihtotstarbeliselt, mõistlikult, majanduslikult soodsaimal viisil, arvestades parimat võimalikku tehnikat ja kooskõlas Euroopa Parlamendi ja nõukogu määruse (EL) 2021/1060 artikliga 63 ning mis on vajalikud toetuse eesmärgi saavutamiseks:;
* eelnõu § 4 lg 8 teksti täiendada alljärgnevalt (täiendus allajoonitult): Lõikes 7 nimetatud vesiviljeluskasvanduse negatiivse keskkonnamõju vähendamisel korral on kulu abikõlblik, kui see on toodud keskkonnamõju hindamise aruandes, keskkonnaloas või kui selleks on teostatud lõike 3 punktis 6 nimetatud eksperthinnang;
* miks kasutatud seadme või vahendi soetamise kulu on mitteabikõlblik?

Regionaal- ja Põllumajandusministeerium saatis esitatud märkuste kohta vastused 13.12.2024 seirekomisjoni liikmetele.

1. Põllumajanduse Registrite ja Informatsiooni Ametilt laekus ettepanek täiendada meetmemääruse eelnõu § 6 lg 2 p 8 karistusseadustiku §-ga 361 ning pikendada taotluse rahuldamise või rahuldamata jätmise otsuse tegemise tähtaega § 2 lõike 2 punktides 1 ja 2 sätestatud tegevuse korral 45-lt tööpäevalt  60-le tööpäevale. Paluti täpsustada, et kui meetmemääruse eelnõu § 7 lg 3 p 16 kohaselt tuleb taristuinvesteeringute puhul esitada hinnang kliimakindluse tagamise osas, mille kestvus on vähemalt viis aastat, siis, mis hetkest arvates seda viie aasta kestvust arvestama tuleb hakata? Regionaal- ja Põllumajandusministeerium saatis esitatud märkuste kohta vastused 13.12.2024 seirekomisjoni liikmetele.

Euroopa Merendus- Kalandus- ja Vesiviljelusfondi (EMKVF) 2021-2027 rakenduskava seirekomisjoni töökorra punkti 9.8 kohaselt saadab komisjoni liige oma teated ja seisukohad lisaks sekretariaadile ka kõigile seirekomisjoni liikmetele teadmiseks e-posti aadressil EMKVFseirekomisjon@agri.ee.

Töökorra punkti 9.5 kohaselt, kui seirekomisjoni liige või asendusliige ei teata etteantud tähtajaks oma arvamust, loetakse, et ta hääletab otsuse poolt.

Võttes arvesse seirekomisjoni liikmetelt e-posti teel laekunud vastuseid ning lähtudes Euroopa Merendus- Kalandus- ja Vesiviljelusfondi (EMKVF) 2021-2027 rakenduskava seirekomisjoni töökorra punktist 9.3

**OTSUSTATI:**

Kiita heaks „Perioodi 2021–2027 vesiviljeluse investeeringutoetus“ toetatava tegevuse valimise metoodika ja kriteeriumid.

(allkirjastatud digitaalselt)

Signe Soomann

Protokollija

(allkirjastatud digitaalselt)

Sigmar Suu

Seirekomisjoni aseesimees